NARIADENIE KOMISIE (ES) č. 959/2004
zo dňa 11. mája 2004
o výdaji dovozných povolení pre niektoré konzervy s hubami
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Komisie (ES) č. 2125/95 zo 6. septembra 1995 o otvorení a spôsobe riadenia tarifných kvót pre konzervy s hubami (1), najmä na jeho článok 6 ods. 4,
keďže:
(1)
Článok 6 ods. 4 nariadenia (ES) č. 2125/95 predpokladá, že ak množstvá, na ktoré sa podávali žiadosti o povolenia, presiahnu disponibilné množstvá, Komisia stanoví jednotný redukčný percentuálny podiel a pozastaví výdaj povolení pre neskôr podané žiadosti.
(2)
Množstvá, o ktoré sa žiadalo dňa 3. a 4. mája 2004 podľa článku 4 ods. 1 bodu a) nariadenia (ES) č. 2125/95 pre produkty pochádzajúce z Číny, prekračujú disponibilné množstvá. Má sa preto určiť, do akej miery možno povolenia vydávať, a vydávanie povolení môže byť pozastavené pre všetky nasledujúce žiadosti.
(3)
Množstvá, o ktoré sa žiadalo dňa 3. a 4. mája 2004 podľa článku 4 ods. 1 bodu b) nariadenia (ES) č. 2125/95 pre produkty pochádzajúce z Číny, prekračujú disponibilné množstvá. Má sa preto určiť, do akej miery možno povolenia vydávať, a vydávanie povolení môže byť pozastavené pre všetky nasledujúce žiadosti,
PRIJALA TOTO NARIADENIE:
Článok 1
Dovozné povolenia, o ktoré sa žiadalo podľa článku 4 ods. 1 bodu a) nariadenia (ES) č. 2125/95 pre produkty pochádzajúce z Číny 3. a 4. mája 2004 a žiadosti o ne boli Komisii predložené 6. mája 2004, sa vydávajú, s uvedením zmienky o článku 11 ods. 1 uvedeného nariadenia do miery 88,29 % žiadaného množstva.
Článok 2
Dovozné povolenia, o ktoré sa žiadalo podľa článku 4 ods. 1 bodu b) nariadenia (ES) č. 2125/95 pre produkty pochádzajúce z Číny 3. a 4. mája 2004 a žiadosti o ne boli Komisii predložené 6. mája 2004, sa vydávajú, s uvedením zmienky o článku 11 ods. 1 uvedeného nariadenia, do miery 10,68 % žiadaného množstva.
Článok 3
Toto nariadenie nadobúda účinnosť 12. mája 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 11. mája 2004